Virxhinia, protestë e aktivistëve pro-armëmbajtjes
Protestues të armatosur u tubuan në kryeqytetin e Virxhinias, Richmond, u kujtojnë ligjvënësve se kushtetuta lejon armëmbajtjen
Në shtetin Virxhinia, në jug të Uashingtonit, të hënën u protestua kundër ndryshimit të një ligji për armëmbajtjen. Aktiviteti i zhvilluar në kryeqytetin e Virxhinias, Richmond, shqetësoi zyrtarët për një dhunë të mundshme midis atyre që janë për armëmabjtjen dhe atyre që e kundërshtojnë këtë. Dhjetëra mijëra persona të armatosur, ishin pjesë e tubimit në afërsi të Kapitolit të Virxhinias. Ngjarja u zhvillua në ditën e përvitshme të lobimit për armët, që ka për qëllim mbrojtjen e amendamentit të dytë të kushtetutës amerikane i cili garanton të drejtën e armëmbajtjes. Kjo nuk është një pamje e zakonshme në rrugët e një qyteti amerikan. Por në shtetin e Virxhinias, mbajtja në publik e armës është diçka e ligjshme. Të hënën, mijëra protestues të armatosur u tubuan në Richmond, kryeqytetin e Virxhinias, që t’u kujtojnë ligjvënësve të shtetit se kushtetuta amerikane mbron të drejtën e armëmbajtjes. I shqetësuar për dhunën që mund të shkaktohej nga grupe ekstremiste, guvernatori i Virxhinias Ralph Northman, shpalli gjendje të jashtëzakonshme dhe ndaloi mbajtjen e armës në hapësirat përreth Kapitolit në Richmond. Disa protestues u zemëruan, ndërsa të tjerë shprehën mirëkuptim. tha një protestues i maskuar. tha protestuesi tjetër, Kevin Meade. Virxhinia njihej si shtet konservator. Gjithçka ndryshoi në zgjedhjet e nëntorit të kaluar, dhe tani demokratët kontrollojnë dhomën e përfaqësuesve në këtë shtet. Ata propozuan ndryshimin e ligjit të armëve, duke vënë kufizimin që një person lejohet të blejë vetëm një armë dore në muaj. Propozimi kërkon verifikimin e të kaluarës së personave si dhe ndalon armë automatike si si kjo. tha iraniano-amerikani, Farhad Azari. Një protestues tjetër kishte ardhur nga Karolina e Veriut për t’iu bashkuar protestës. tha ai. Protesta u shoqërua me prani të madhe policore, me shpresën se dhuna që ndodhi para dy vitesh në Charlottesville ku u vra një grua të mos ndodhte më. Dita kaloi e qetë. Ndërsa jashtë protestohej, disa studentë takuan një grup ligjvënësish demokratë. tha Michael McCabe, aktivist kundër armëve. Por aktivistët e armatosur thonë se nëse ligjet e kontrollit të armëve miratohen, ata do ta shfaqin zemërimin në zgjedhjet e ardhshme.